钦定古今图书集成/历象汇编/岁功典/第002卷 > 明
## 钦定古今图书集成/历象汇编/岁功典/第002卷 > 明

### 太祖洪武元年建四庙定以四时孟月及岁除祭享按明会典国初于阙左建四庙德祖庙居中懿祖东第一庙熙祖西第一庙仁祖东第二庙庙与主皆南

向洪武元年定、以四时孟月及岁除、凡五飨

洪武二年重定“时飨。”

按《明会典》，“洪武二年，重定时飨，春以清明，夏以端午，
秋以中元，冬以冬至，惟岁除如旧。”

洪武三年又定时飨并奉三祖神主，合于祖庙
按“《明会典》，三年又定，时飨仍用四孟月孟春特飨于
各庙，各具礼乐。馀时俱奉三祖神主，合飨于德祖之
庙。”

洪武九年、始改建太庙。并定“时飨合飨之礼。”

按《明会典》：“洪武九年，始改建太庙及时飨于正殿。孟
春择上旬吉日，孟夏孟秋孟冬俱用朔日，岁暮用除
日，俱行合飨之礼。奏德庙乐，罢特飨礼及各庙乐。”

### 成祖永乐年定节序宴群臣之礼

按“《明会典》，凡立春、元宵、四月八、端阳、重阳、腊八等节，
永乐间，俱于奉天门通赐百官宴，用乐。”

### 世宗嘉靖十年定太祖特飨合飨及大祫之期

按《明会典》，“嘉靖十年，敕谕礼部，以太祖高皇帝重辟
宇宙，肇运开基，四时飨祭，压于德祖，不得正南面之
位。命祧德祖，而奉太祖神主居寝殿中一室，为不迁
之祖。太宗而下，皆以次奉迁。每岁孟春特飨，夏秋冬
合飨，改择季冬中旬大祫，而以岁除为节，祭归之奉
先殿。”

嘉靖十四年，更建“世室”、及《四立祭祀之礼》。

按《明会典》，“嘉靖十四年，更建世室及昭穆群庙于太
庙之左右。以立春日行特飨礼于各庙。立夏、立秋、立
冬日行时祫礼于太庙。奉太祖南向，太宗居东，西向，
稍近上。仁宗而下，东西序列相向。季冬大祫，则德祖
居中，懿祖、熙祖、仁祖、太祖以次居于左右，俱南向。太
宗而下，如时祫之序。”

嘉靖　　年，定、“孟春祈谷，夏至方泽，春分朝日，秋分
夕月。祭毕，内外官酒饭。”

按：《明会典》云云。